 Saleebaan Xaglo-toosiye waxa uu sheegay inuu Buuhoodle u tagay inuu ka saaro kooxda nabad diidka ah ee uu hoggaaminayo Cali Khaliif Galaydh, isla-markaana ku guuleystay Somaliland mabdaeeda koowaad waa nabadgalyo, anigoo wasiirkii caafimaadka Somaliland ah ayaa halkan imid, saacad igumay qaadateen inaan Buuhoodle ka saaro Galaydh, laakiin annaga oo nabadda eegayna ayaanu qaadanay siyaasad uu isagu kaga bixi karo, annagoo talaabo qaadin ayay dadku fahmeen oo ay iska saareen...Wasiirka caafimaadka Somaliland, waxaanu intaasi raaciyey oo uu ka jawaabay hadallo safarkiisa lid ku ahaa oo ka soo yeedhay Guddoomiye ku xigeenka koowaad ee Golaha wakiillada Somaliland, Baashe Maxamed Faarax, kuwaasi oo nuxurkoodu ahaa inaan Xaglo-toosiye waxba ka qaban karin ololayaasha colaadeed ee Galaydh ka waday Buuhoodle Runtii waan dhagaystay guddoomiye ku xigeenka Baarlamaanka oo ka hadlaya imaatinkayga Buuhoodle, halkan waxaan ku imid tallo qaran, waxaan ku imid amar madaxwayne, waxaan hadda ku joogaa tallo qaran iyo amar madaxwyane, anigu reer Buuhoodle ayaan ahay way kala duwan tahay marka madaxwyanuhu ii diro iyo markaan shaqsi ahaan ku imaado, Buuhoodle waa Somaliland waadigii arkayay sidii la iigu soo dhaweeyay Buuhoodle. 